CELEX: 62007CO0344
Language: da
Date: 2008-04-11 00:00:00
Title: Kendelse afsagt af Domstolens Femte Afdeling den 11. april 2008. # Focus Magazin Verlag GmbH mod Kontoret for Harmonisering i det Indre Marked (Varemærker og Design) (KHIM) og Merant GmbH. # Appel - EF-varemærker - forordning (EF) nr. 40/94 - artikel 8, stk. 1, litra b) - risiko for forveksling - ordmærket »FOCUS«. # Sag C-344/07 P.

Domstolens kendelse (Femte Afdeling) af 11. april 2008 – Focus Magazin Verlag mod KHIM og Merant
      (Sag C-344/07 P)
      »Appel – EF-varemærker – forordning (EF) nr. 40/94 – artikel 8, stk. 1, litra b) – risiko for forveksling – ordmærket »FOCUS««
      Appel – anbringender – urigtig bedømmelse af de faktiske omstændigheder – afvisning – Domstolens prøvelse af de fremlagte beviser – udelukket, medmindre de er gengivet urigtigt (art. 225, stk. 1, EF; statutten for Domstolen, 58, stk. 1) (jf. præmis 49)
      Angående
      
         
               Appel af dom afsagt af Retten i Første Instans (Tredje Afdeling) den 16. maj 2007, Merant mod KHIM (sag T-491/04), hvorved
                  Retten annullerede afgørelse R 542/2002-2 truffet den 18. oktober 2004 af Andet Appelkammer ved Kontoret for Harmonisering
                  i det Indre Marked (Varemærker og Design), som tog en klage over Indsigelsesafdelingens afgørelse til følge, hvorved denne
                  delvist afslog ansøgningen om registrering af EF-ordmærket »FOCUS« for varer og tjenesteydelser i klasse 3, 6, 7, 8, 9, 14,
                  15, 16, 21, 24, 25, 26, 28, 29, 32, 33, 34, 35, 36, 38, 39, 41 og 42 i en indsigelsessag indledt af indehaveren af det nationale
                  figurmærke »MICRO FOCUS« for varer og tjenesteydelser i klasse 9, 16, 41 og 42 – risiko for forveksling mellem to varemærker.
               
            Konklusion
      
         
                  1)
               
               
                  
               
               
                  	Appellen forkastes.
               
            
         
                  2)
               
               
                  
               
               
                  	Focus Magazin Verlag GmbH betaler sagens omkostninger.